钦定古今图书集成/明伦汇编/氏族典/第243卷 > 张敦礼
## 钦定古今图书集成/明伦汇编/氏族典/第243卷 > 张敦礼

按《宋史张敦礼传》：敦礼，熙宁元年选尚英宗女祁国
长公主，授左卫将军、驸马都尉，迁密州观察使。元祐
初，疏言：“变法易令，始于王安石，成于蔡确。近者退确，
进司马光。以臣观之，所得多矣。”进武胜军留后。徽宗
立，进保信军留后。崇宁初，拜宁远军节度使。谏官王
能甫言敦礼诋毁盛德，乃夺节为集庆军留后。大观
初，复节度宁远军，徙雄武，卒。